## Odluka o smještaju zastupnika Hrvatskoga sabora u Zagrebu u vrijeme zasjedanja Sabora, radnih tijela, domova i klubova zastupnika

### NN 128/2000 (21.12.2000.), Odluka o smještaju zastupnika Hrvatskoga sabora u Zagrebu u vrijeme zasjedanja Sabora, radnih tijela, domova i klubova zastupnika

# ODBOR ZA IZBOR, IMENOVANJA I UPRAVNE POSLOVE ZASTUPNIČKOG DOMA HRVATSKOGA SABORA

2372

Na teme­lju članka 91. podstavka 7. Poslovnika Zastupničkog doma
Hrvatskoga državnog sabora (»Narodne novine«, br. 71/00), a u svezi s člankom
2. Zakona o pravima i obvezama zastupnika u Hrvatskom državnom saboru (»Narodne
novine«, br. 55/00), Mi­š­lje­nja Odbora za Ustav, Poslovnik i politički sustav
Zastup­ničkog doma Hrvatskoga sabora (klasa: 021-17/00-01/16, od 4. prosinca
2000.) i Prethodnog miš­lje­nja Predsjedništva Zastup­nič­kog doma Hrvatskoga
sabora (klasa: 021-15/00-03/01, od 14. prosinca 2000.), Odbor za izbor, imenova­nja
i upravne poslove Zas­tup­ničkog doma Hrvatskoga sabora, u nastavku 12. sjednice,
odr­žanom 15. prosinca 2000., donio je

## ODLUKU

### O SMJEŠTAJU ZASTUPNIKA HRVATSKOGA SABORA U ZAGREBU U VRIJEME ZASJEDANJA SABORA, RADNIH TIJELA DOMOVA I KLUBOVA ZASTUPNIKA

I.

Zastupnici u Hrvatskom saboru koji imaju prebivalište uda­ljeno više od
50 km od Zagreba u vrijeme zasjeda­nja domova Sabora, radnih tijela domova
Sabora i klubova zastupnika koriste smještaj:

– u stanovima za službene potrebe,

– u unajm­ljenim
garsonijerama i jednosobnim stanovima pod jednakim uvjetima kao i u stanovima
za službene potrebe i

– iznimno, hotelski smještaj
kada im nije osiguran smještaj iz podstavka 1. i 2. ove točke Odluke.

II.

Naknada za smještaj
zastupnika u Zagrebu iz podstavka 1. i 2. I. točke ove Odluke određuje se u
mjesečnom iznosu do 2.500,00 kuna i isplaćuje se najmodavcu iz sredstava
osiguranih u držav­nom proračunu na teme­lju ugovora o najmu stana zak­lju­čenog
između najmodavca i Hrvatskoga sabora kao najmoprimca.

Iznos naknade za smještaj
obuhvaća iznos najamnine i troš­ko­ve režije.

Zastupniku iz podstavka 1. i
2. I. točke ove Odluke pripada pravo na naknadu za odvojeni život iz točke 1. članka
13. Zakona o obvezama i pravima državnih dužnosnika (»Narodne novine«, br.
101/98).

Naknada za smještaj
zastupnika u Zagrebu isk­ljučuje pravo zastupnika na naknadu troškova za službeno
putova­nje (dnevnice) iz točke 2. članka 13. Zakona o obvezama i pravima državnih
dužnosnika (»Narodne novine«, br. 101/98).

III.

Hotelski smještaj zastupnika
u Zagrebu ugovara, raspisiva­njem javnog natječaja, tajnik Sabora odabirom najpovo­ljnije­g
po­nu­dite­lja hotelskog smještaja.

IV.

Zastupnicima koji imaju
prebivalište uda­ljeno ma­nje od 50 km od Zagreba ne osigurava se smještaj iz
točke I. ove Odluke.

V.

Stupa­njem na snagu ove
Odluke prestaje važiti Odluka o smještaju zastupnika Sabora Republike Hrvatske
u Zagrebu u vri­je­me obnaša­nja zastupničke dužnosti, klasa: 013-03/95-01/05,
urbroj: 6223-96-0001, od 16. siječ­nja 1996.

VI.

Ova Odluka stupa na snagu
danom donoše­nja, a primje­njuje se od 1. siječ­nja 2001.

Klasa: 121-01/00-01/04
Zagreb, 15. prosinca 2000.

Predsjednik Odbora za izbor, imenova­nja i upravne poslove
Zastupničkog doma Hrvatskoga sabora
**dr. sc. Vilim Herman,** v. r.

if !supportEmptyParas endif

Odluka, NN 128/2000-2372